Treuznistria a zo un rannvro disranner lechiet e-barzh tachenn ofisiel republik Moldova. Daoust ma neo anavezet gant stad ebet ha daoust maz eo de jure un darn eus Moldova ez a dober de facto ur stad dizalch gant an anv Republik moldov an Dniestr (e moldoveg: Република Молдовеняскэ Нистрянэ/Republica Moldovenească Nistreană; e rusianeg: Приднестровская Молдавская Республика (Pridnestrovskaia Moldavskaia Respoublika); en ukrainaneg: Придністровська Молдавська Республіка (Pridnestrovska Moldavska Respublika)), ha graet anezhi ivez Pridnestrovia gant ar rusianegerien ha Transnistria gant ar roumanegerien, Transnistria e lech all, ha Treuznistria e brezhoneg, ar pezh a dalv kement hag «en tu-hont dan Dniestr » (Nistru e roumaneg). Lechiet emañ war-du ar reter eus Dniestr, etre an dachenn dindan gontroll ar gouarnamant moldovat hag Ukraina. E 1991 eo disrannet ar rannvro-se, poblet gant tud a gomz yezhoù slavek dre vras ha renet gant ur gouarnamant komunour.